CELEX: 62013CN0190
Language: et
Date: 2013-04-15 00:00:00
Title: Kohtuasi C-190/13: Eelotsusetaotlus, mille on esitanud Juzgado de lo Social de Barcelona (Hispaania) 15. aprillil 2013 — Antonio Márquez Samohano versus Universitat Pompeu Fabra

29.6.2013   
            
            
               ET
            
            
               Euroopa Liidu Teataja
            
            
               C 189/4
            
         Eelotsusetaotlus, mille on esitanud Juzgado de lo Social de Barcelona (Hispaania) 15. aprillil 2013 — Antonio Márquez Samohano versus Universitat Pompeu Fabra
   (Kohtuasi C-190/13)
   2013/C 189/08
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social de Barcelona
   
      Põhikohtuasja pooled
   
   
      Hageja: Antonio Márquez Samohano
   
      Kostja: Universitat Pompeu Fabra
   
      Eelotsuse küsimused
   
   
               1.
            
            
               Kas nõukogu 28. juuni 1999. aasta direktiivile 1999/70/EÜ (1) lisatud raamkokkuleppe (tähtajalise töö kohta) klauslit 5 tuleb tõlgendada nii, et sellised siseriiklikud õigusnormid nagu 21. detsembri 2001. aasta konstitutsioonilise ülikooliseaduse 6/2001 (Ley Orgánica 6/2001 de Universidades) artiklid 48 ja 53, mis ei näe ette järjestikuste töölepingute ajalist piirangut, on selle klausliga vastuolus, kui ei ole ühtegi siseriikliku õiguse meedet vältimaks järjestikuste tähtajaliste töölepingute kuritarvitavat kasutamist ülikooli õppejõudude puhul?
            
         
               2.
            
            
               Kas direktiivile 1999/70/EÜ lisatud raamkokkuleppe klauslis 3 määratletud mõistet („määramata tähtajaga töölepingu alusel töötav töötaja”) tuleb tõlgendada nii, et sellega on vastuolus selline õigusnorm, nagu töötajate põhimääruse (Estatuto de los Trabajadores) 15. täiendava sätte lõike 1 teine lõik, mis näeb ette, et töötaja tööleping võidakse lõpetada, kui tööandjast avalik õiguslik isik täidab töökoha, millel töötaja töötab?
            
         
               3)
            
            
               Kui siseriikliku õiguse asjakohase meetmena tähtajaliste töölepingute kuritarvitava kasutamise ennetamiseks ja selle eest karistamiseks on nähtud erasektoris määramata tähtajaga töölepingu alusel tööle võetuks tunnistatud töötajatele ette õigus saada hüvitist juhul, kui tööleping lõpetatakse nende isikust sõltumatutel põhjustel, aga avalikus sektoris ei ole ühtegi samaväärset meedet ette nähtud, siis kas see, kui erasektoris määramata tähtajaga töölepingu alusel töötavatele töötajatele õigusnormides ette nähtud hüvitise saamise õigust tunnustatakse ka avalikus sektoris määramata tähtajaga töölepingu alusel töötavate töötajate puhul, kujutab endast asjakohast meedet direktiivile 1999/70/EÜ lisatud raamkokkuleppe klausli 5 tähenduses?
            
         
      (1)  Nõukogu 28. juuni 1999. aasta direktiiv 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368).